বাগুইআটিতে তৃণমূল নেতা খুনে, গোষ্ঠীদ্বন্দ্বের তত্ত্বে এবার সিলমোহর পুলিসেরই। এবছর ফেব্রুয়ারিতে খুন হন সঞ্জয় রায়। তৃণমূল নেতা খুনের চার্জশিটে, মূল অভিযুক্ত হিসেবে নাম উঠে এল খোদ দলীয় কাউন্সিলরেরই ছেলের। অস্বস্তিতে শাসক দল।
 ওয়েব ডেস্ক: বাগুইআটিতে তৃণমূল নেতা খুনে, গোষ্ঠীদ্বন্দ্বের তত্ত্বে এবার সিলমোহর পুলিসেরই। এবছর ফেব্রুয়ারিতে খুন হন সঞ্জয় রায়। তৃণমূল নেতা খুনের চার্জশিটে, মূল অভিযুক্ত হিসেবে নাম উঠে এল খোদ দলীয় কাউন্সিলরেরই ছেলের। অস্বস্তিতে শাসক দল। গুলি করতে করতে তাড়া করে, কুপিয়ে নৃশংসভাবে খুন করা হয়েছিল তৃণমূল নেতা সঞ্জয় রায়কে। শোরগোল পড়ে যায় রাজ্যজুড়ে। বাগুইআটির এই চাঞ্চল্যকর হত্যাকাণ্ডে পুলিসের চার্জশিটেও স্পষ্ট হয়ে গেল তৃণমূলের গোষ্ঠীদ্বন্দ্ব তত্ত্ব। তৃণমূল নেতা খুনে মূল অভিযুক্ত হিসেবে নাম রয়েছে বাবাই বিশ্বাসের। তৃণমূল কাউন্সিলর বীরেন বিশ্বাসের ছেলে বাবাই। ব্যক্তিগত শত্রুতার বলি হতে হয় সঞ্জয় রায়কে। প্রথম দিকে তদন্তকারীদের অন্তত দাবি ছিল তেমনটাই। গ্রেফতারও করা হয় বেশ কয়েকজনকে। তবে সেবার খুনের সঙ্গে রাজনৈতিক যোগ কিছুই প্রকাশ্যে আসেনি।